Document ID: /roh_data/filtered/fineweb-2-filterrobots_roh.jsonl.gz/29578

Stefan Küng ha manchentà la medaglia dad aur be 2,95 secundas ed è vegnì segund. Pli spert ch’il Turgovian è be stà il Norvegiais Tobias Foss. Bronz va al Beltg Remco Evenepoel. Suenter la cursa è Küng stà trump. El n'haja betg gudagnà argient, mabain manchentà aur, ha il ciclist svizzer ditg suenter la cursa.
Jau n'hai betg gudagnà argient, mabain manchentà aur.
Puspè be per pauc
Gia al campiunadi europeic ha Küng manchentà il titel be per il nair da l’ungla. Lura ha triumfà ses cumpatriot Stefan Bissegger. Er Bissegger ha mussà ina ferma prestaziun a Wollongong ed è la finala vegnì tschintgavel.